TCS Smash

TCS Smash eli Turun Cheerleadingseura Smash ry on vuonna 2000 perustettu turkulainen kilpacheerleadingiin ja cheertanssiin erikoistunut urheiluseura.

Historia 

Smash aloitti toimintansa paikallisen salibandyseura FBC:n cheerleadereina ja omana rekisteröitynä yhdistyksenään vuonna 2000. Perustajille oli kertynyt kokemusta Turku Trojansissa sekä Turun Naisvoimistelijoissa. Ensimmäisen puolen vuoden ajan seura toimi nimellä Starlight Cheerleading & Dance Team, mutta nimi muutettiin pian ytimekkäämmäksi. Ensimmäisten vuosien aikana mukana oli noin 20 tyttöä.

Vuosi 2008 oli merkityksellinen vuosi seuralle, koska naisten edustusjoukkue Dragons voitti ensimmäisen SM- ja EM-kultansa naisten cheer-sarjassa.

Tietoa seurasta 
Turun Cheerleadingseura Smash on Varsinais-Suomen suurin kilpacheerleadingiin erikoistunut seura, jossa voi harrastaa sekä cheerleadingia että cheertanssia. Seurassa urheilee tällä hetkellä noin 600 lasta, nuorta ja aikuista, joiden valmennuksesta vastaa noin 70 innokasta ja osaavaa valmentajaa. Lisäksi osa-aikaisesti seurassa työskentelevät tuntiperusteinen hallivalvoja sekä kilpa- ja edustusjoukkueiden valmennusvastaavaa. Päätoimisesti tällä hetkellä työskentelevät toiminnanjohtaja, seurakoordinaattori, valmennuskoordinaattori ja päävalmentaja.

Seuralla on omat 1400 neliömetrin kokoiset harjoitustilat Manhattan Sport Centerillä Turun keskustan lähistöllä. Harjoitustiloista löytyvät mm. joustokanveesi sekä keväällä 2019 rakentuva volttimonttu ja ilmavolttirata. 

Seurassa lasten ja nuorten urheilu on laadukasta ja innostavaa, mistä kertoo muun muassa seuralle myönnetty Olympiakomitean Tähtiseura-status. Seuran kehitykseen onkin viime vuosien aikana panostettu ja kehitystyö on näkynyt konkreettisesti esimerkiksi olosuhteen kehittymisessä sekä kokopäiväisten työntekijöiden rekrytoinneissa niin hallinnon kuin valmennuksenkin puolelle. 

Turun Cheerleadingseura Smash haluaa olla aktiivinen suunnannäyttäjä suomalaisessa urheiluseurakentässä ja kehittää toimintaansa entisestään, jotta jäsenistö – harrastajat ja urheilijat – voivat seurassa mahdollisimman hyvin.

Joukkueet

Cheerleading 
Royal, naisten edustusjoukkue, Level 6, synt. 2004 tai aikaisemmin
Regal, naisten kilpajoukkue, Level 5, synt. 2004 tai aikaisemmin
Fossiilit, aktiiviuran lopettaneiden aikuisten harrastejoukkue
Tigers, junioreiden edustusjoukkue, Level 5, synt. 2004-2005
Panthers, junioreiden kilpajoukkue, Level 4, synt. 2004-2005
Coyotes, junioreiden kilpajoukkue, Level 3, synt. 2004-2005
Cheetahs, junioreiden harrastejoukkue, Level 2, synt. 2004-2006
Cheer Alkeet, junioreiden ja aikuisten alkeisjoukkue, synt. 2005 ja aikaisemmin
Delfiinit, minien edustusjoukkue, Level 3, synt. 2006-2010
Meritähdet, minien kilpajoukkue, Level 2, synt. 2006-2010
Simpukat, minien kilpajoukkue, Level 1, synt. 2006-2010
Merihevoset, minien harrastejoukkue, Level 1, synt. 2006-2010
Cheer minialkeet, minien alkeisjoukkue, synt. 2006-2010

Cheerdance 
 Phoenix, naisten edustusjoukkue, synt. 2003 tai aikaisemmin
Eagles, naisten harrastejoukkue, synt. 2003 tai aikaisemmin
Falcons, junioreiden edustusjoukkue, synt. 2003-2005
Blackbirds, junioreiden kilpajoukkue, synt. 2003-2005
Bluebirds, junioreiden alkeisjoukkue, synt. 2003-2005
Kolibrit, minien edustusjoukkue, synt. 2006-2010
Peipposet, minien harrastejoukkue, synt. 2007-2011

Cheerdance ja cheerleading 

Kimalaiset, mikrot, synt. 2011-2012
Perhoset, minimikrot, synt. 2013-2016
Mammutit, aikuisten harrastejoukkue

Lisäksi seura järjestää lähikuntatoimintaa Turussa Paattisilla ja Pääskyvuoressa sekä Salossa ja Vehmaalla. Lähikuntatoiminnan ryhmät ovat kerran viikossa kokoontuvia harrasteryhmiä. Lähikuntatoiminnan ryhmät on tarkoitettu matalan kynnyksen toiminnaksi. Ryhmien toimintaan voi osallistua ilman aikaisempaa lajikokemusta tai muuta liikunnallista taustaa. Tuntien tavoitteena on herättää kiinnostusta cheerleadingiin ja cheertanssiin, ja siksi ryhmät tarjoavat hyvän mahdollisuuden lajien harrastamiseen ja alkeiden opetteluun.

Meriitit 

Tässä mainintoja kansallisella ja kansainvälisellä tasolla saavutetuista mitaleista

Vuosi 2019 

 SM-hopea, tanssi juniorit

Vuosi 2018 

 SM-hopea, cheer seka
 SM-pronssi, tanssi juniorit

Vuosi 2017 
 SM-hopea, tanssi juniorit
 EM-pronssi, tanssi juniorit

Vuosi 2016 
 SM kulta, tanssi juniorit
 SM pronssi, cheer seka
 EM kulta, tanssi juniorit

Vuosi 2015 
 SM pronssi, cheer seka
 SM pronssi, tanssi juniorit
 EM hopea, tanssi juniorit

Vuosi 2014 
 SM pronssi, cheer naiset
 SM kulta, ryhmästunt naiset
 MM 5.sija, ryhmästunt naiset
 EM pronssi, ryhmästunt naiset

Vuosi 2013 
 SM pronssi, cheer seka

Vuosi 2012 
 SM hopea, ryhmästunt tytöt
 EM kulta, ryhmästunt tytöt

Vuosi 2011 
 SM pronssi, ryhmästunt naiset
 SM pronssi, ryhmästunt tytöt

Vuosi 2010 

SM-kulta, ryhmästunt tytöt
SM-pronssi, ryhmästunt tytöt
SM-pronssi, ryhmästunt naiset

Vuosi 2009 

SM-pronssi, ryhmästunt tytöt
SM-pronssi, cheer naiset

Vuosi 2008 

EM-kulta, cheer naiset
EM-kulta, ryhmästunt naiset
SM-kulta, ryhmästunt naiset
SM-kulta, cheer naiset

Vuosi 2007 

EM-hopea, ryhmästunt naiset
SM-hopea, ryhmästunt naiset 
SM-pronssi, cheer naiset

Vuosi 2006 

EM-kulta, ryhmästunt naiset
Ruotsin avoimet kulta, cheer naiset
SM-kulta, ryhmästunt naiset
SM-pronssi, cheer naiset

Muita Sijoituksia 

2010 EM #4 Tigers stunt
2009 ICU MM-karsinta #3 Dragons
2009 NCC Syyskilpailut #1 Tigers
2009 May Madness #1 Panthers
2006 May Madness #2 Lizards

Lähteet 

 Seuran kotisivut
 Kallonen, Kari: Go, fight, win! Suomalaisen cheerleadingin matka harrastuksesta huippu-urheiluksi. Helsinki: Suomen cheerleadingliitto, 2005. ISBN 952-91-8200-7.

Suomalaiset tanssiurheiluseurat
Turkulaiset urheiluseurat
Vuonna 2000 perustetut urheiluseurat